Ministrul afacerilor interne, Marcel Vela, a emis sâmbătă seară o ordonanță militară 2 , prin este interzisă circulația pe domeniul public a grupurilor mai mari de 3 persoane. Totodată, sunt introduse recomandări de circulație pe timpul zilei și mai ales pe timpul nopții. Șeful DSU Raed Arafat a făcut un apel la responsabilitate și a transmis că, deși în ordonanță sunt făcute recomandări, acestea ar trebui considerate ca și când ar fi obligatorii.

"Chiar dacă prin ordonanța militară recomandăm unele măsuri în timpul zilei, considerați-le ca și când ar fi obligatorii.

Comportați-vă responsabil și aplicați regulile de igienă personală, evitați plecările și ieșirile din casă dacă nu sunt necesare", a transmis Raed Arafat după ce au fost prezentate măsurile incluse în ordonanța militară.

El a explicat și de ce a fost emis mesajul RO-Alert din această după-amiază: pentru a le reaminti oamenilor situația în care suntem.

"Chiar dacă nu e una critică, prevenirea e cea mai importantă", a conchis Raed Arafat.

Citiți și:

Ordonanță militară 2: Fără grupuri mai mari de 3 persoane pe străzi. Părăsirea domiciliului între orele 22-6 fără motiv, interzisă

România interzice intrarea cetățenilor străini în țară. În ce condiții

DECIZIE. Nuntă, botez sau înmormântare cu cel mult 8 persoane. Preoții pot oficia slujbe online din biserică, însă fără enoriași

Ordonanța militară 2: Persoanele izolate care părăsesc domiciliul fără permisiune, plasate în carantină sub pază 14 zile

Redactare G.M.